Source: https://tampere.cloudnc.fi/fi-FI/Toimielimet/Kaupunginhallitus/Kokous_162020/Palvelujen_ennakkoostot_Suomen_Hopealinj(145613)?fbclid=IwAR0wP8vFxdTbexKdNfFdIeELooJ02geXffGMc8xOeR-1KeWoxPyBmNB2LE4
Timestamp: 2020-08-10 11:24:35+00:00

Document:
Palvelujen ennakko-ostot Suomen Hopealinjat Oy:ltä vuonna 2020 | Tampere esityslistat ja pöytäkirjat
Palvelujen ennakko-ostot Suomen Hopealinjat Oy:ltä vuonna 2020
§ 257 Palvelujen ennakko-ostot Suomen Hopealinjat Oy:ltä vuonna 2020
TRE:3485/02.07.01/2020
Suomen Hopealinja Oy omistaa useita sisävesialuksia, joilla se harjoittaa laivaliikennettä Pyhäjärvellä. Lisäksi yhtiöllä on ravintolatoimintaa Viikinsaaressa ja maissa Tampereella. Tampereen kaupunki on yhtiön suurin osakas 30,5 prosentin omistusosuudella ja muita merkittäviä osakkaita ovat Hämeenlinna, Valkeakoski, Lempäälä, Akaa, VR-Yhtymä Oy, Kangasala ja Nokia.
Yhtiön liikevaihto on viimeisen seitsemän vuoden aikana vaihdellut 2 milj. euron molemmin puolin ja toiminta on ollut pääosin tappiollista. Vuonna 2019 yhtiön liiketoiminta laajeni ja liikevaihtoa kertyi lähes 2,5 milj. euroa, jonka myötä myös kannattavuus kehittyi hienosti ja yhtiön nettotulos nousi plussan puolelle. Yhtiön taseen loppusumma on noin 2,3 milj. euroa ja merkittävin omaisuuserä on luonnollisesti laivat. Oman pääoman määrä on pieni ja vakavaraisuus heikko aikaisempien tappioiden myötä. Korollista velkaa yhtiöllä on noin 2 milj. euroa alusinvestointien johdosta.
Korona-pandemiasta johtuen liikeotiminta on ollut kiinni koko kevään, mutta toiminta pyritään käynnistämään nyt kesäkuussa. On epäselvää, missä laajuudessa ja millä asiakasmäärällä se voidaan toteuttaa, kauanko erilaiset rajoitukset ovat voimassa ja miten asiakkaat tulevat käyttäytymään. Kuten moni muukin matkailu- ja vapaa-ajan yritys, on Hopealinjoillakin päällä vakava tilanne ja käynnissä kamppailu eloonjäämisestä. Tähän mennessä yhtiö ei ole saanut mitään julkista tukea. Liitteenä olevassa yhtiön toimittamassa tilannekatsauksessa on kuvattu vuoden 2020 toimintamahdollisuuksia tarkemmin.
Jotta yhtiön toiminta saataisiin turvattua poikkeusaikojenkin ylitse, tulee pääomistajien tukea yhtiötä taloudellisesti. Yhtiö esittää Tampereen kaupungille 60 000 euron suuruisen tuen myöntämistä Viikinsaaren avaamisen ja paikallisristeilyjen käynnistämisen mahdollistamiseksi. Yhtiö on ilmoittanut pyytävänsä tukea myös ainakin Hämeenlinnan ja Valkeakosken kaupungeilta. Yhtiö esittää, että Tampereen kaupungin tuki voisi koostua palveluiden ennakko-ostoista, jolloin saadulla rahalla turvataan yhtiön maksuvalmiutta vaikean kauden avaamisessa ja ennakko-ostot voidaan käyttää kaupungin harkitsemassa muodossa myöhemmin, kun olosuhteet sen sallivat.
Ennakko-ostoa käytetään ikäihmisten virkistystoimintaan sekä henkilöstön työhyvinvoinnin parantamiseen.
Suomen Hopealinja Oy:ltä ostetaan vuonna 2020 kohdentamattomia risteilypalveluja ennakkoon 60 000 eurolla.
Ostot maksetaan kustannuspaikalta 111120, Kaupunginhallitus, sisäinen tilaus 20041.
Kaupunginhallitus myönsi läsnäolo- ja puheoikeuden rahoituspäällikkö Janne Saloselle. Hän oli asiantuntijana läsnä kokouksessa asian käsittelyn aikana.
Kaupunginhallituksen vuoden 2020 vuosisuunnitelmassa on varattu 152 000 euroa käytettäväksi kaupunginhallituksen vapaan harkinnan mukaan. Määrärahaa on jäljellä 115 000 euroa.
Ennakko-osto on luonteeltaan pienhankinta, koska hankinnan arvo jää alle julkisista hankinnoista ja käyttöoikeussopimuksista annetun lain (1397/2016) kansallisen kynnysarvon.
Tampereen kaupungin hankintaohjeen mukaan pääsääntöisesti maksut suoritetaan toteutuneiden ja hyväksyttyjen suoritteiden perusteella. Valtiontuen näkökulmasta tuki muodostuisi ainoastaan kohdennetun oston ja maksuhetken sekä palvelun saamisen välisestä koron määrästä. Vaikka osto tehdään ennakolta, ei osto vaikuta jäsenvaltioiden väliseen kauppaan, eikä vääristä tai uhkaa vääristää kilpailua. Lisäksi toimen vastikkeellisuuden vuoksi ostoa ei voida katsoa valtiontueksi EU:n valtiontukisäännösten perusteella.
Suomen Hopealinja Oy / Mari Vuorinen, Jukka Männikkö, tupa/talous, sisäinen tarkastus
Suomen Hopealinja Oy, kesä 2020 ja koronakriisin vaikutukset yhtiön toimintamahdollisuuksiin.pdf (pdf, 820 kt)
Kuuntele Suomen Hopealinja Oy, kesä 2020 ja koronakriisin vaikutukset yhtiön toimintamahdollisuuksiin.pdf
§ 246 Kokouksen laillisuus ja päätösvaltaisuus
§ 247 Pöytäkirjan tarkastus
§ 248 Raitiotiehankkeen tilannekatsaus
§ 249 Asemakaava nro 8769, Lielahti, Santalahti, Järvikaupungin raitiotiekaava
§ 250 Asemakaava nro 8770, Lielahti, Hiedanrannan keskustan raitiotiekaava
§ 251 Tampereen kaupungin toiminnan ja talouden katsaus 4/2020
§ 252 Lapset SIB II -rahaston hankehallinnoijan kilpailutuksen tarjouspyyntö
§ 253 Ammatillisen koulutuksen yhteistoiminta-aluetta koskevan sopimuksen hyväksyminen
§ 254 Hallintosäännön muuttaminen
§ 255 Häiriötilanteiden ja poikkeusolojen johtosäännön käytön jatkaminen 10.8.2020 asti
§ 256 Palvelujen ennakko-ostot Oy Runoilijan tieltä vuonna 2020
§ 258 Palvelujen ennakko-ostot Pyynikin kesäteatterisäätiöltä esityskaudelta 2021
§ 259 Eron myöntäminen Tampereen Kaupunkiliikenne Liikelaitoksen johtokunnan varajäsenelle sekä täydennysvaali
§ 260 Tampereen kaupungin edustajan nimeäminen Sisä-Suomen poliisilaitoksen neuvottelukuntaan
§ 261 Pirkanmaan käräjäoikeuden lautamiehen valitseminen
§ 262 Tampereen kaupungin edustajien nimeäminen kutsuntalautakuntiin vuonna 2020
§ 263 Valtuustoaloite metsittämiseen soveltuvien alueiden kartoittamiseksi Tampereella - Ilkka Porttikivi ym.
§ 264 Valtuustoaloite istuimien ja penkkien saamiseksi puistoihin - Leena Rauhala ym.
§ 265 Lautakuntien ja jaostojen ym. sekä viranhaltijoiden ym. päätösten otto-oikeus
§ 266 Tiedoksi merkittävät asiat

References: § 257

§ 246

§ 247

§ 248

§ 249

§ 250

§ 251

§ 252

§ 253

§ 254

§ 255

§ 256

§ 258

§ 259

§ 260

§ 261

§ 262

§ 263

§ 264

§ 265

§ 266